(Baza legală - art. 20.2.d şi art. 26 Codul Muncii Republicat; dacă aveţi nevoie de o astfel de clauză, se poate introduce în contractual individual de muncă; ştergeţi textele colorate în roşu)

Clauza de confidenţialitate (fără trimitere la Contract de Confidenţialitate)

(1)
Informaţiile pe care le obţine, potrivit prezentului document, salariatul / angajatul, ca efect al executării contractului individual de muncă / contractului de prestări servicii intervenite între părţi, sunt strict confidenţiale.
(2)
Sunt confidenţiale următoarele informaţii, date şi documente de care salariatul a luat cunoştinţă chiar şi incidental:

a) situaţia financiară;

b) proiectele şi programele de afaceri;

c) produsele nelivrate;

d) procedeele de fabricaţie;

e) licenţele sau brevetele de invenţie;

f) rezultatele activităţii de cercetare / proiectare;

g) structura băncii de date;

h) modul de promovare a produselor etc.

(3)
Salariatul / angajatul poate dezvălui informaţii sau date, ori poate pune la dispoziţie documente din domeniile menţionate la pct. 2 numai persoanelor implicate în executarea obligaţiilor de serviciu care au legătura cu ele sau acelor persoane pentru care se dă aprobare în scris de către .................................................................................................................................................

(4)
Salariatul / angajatul se obligă ca pe toată durata validităţii contractului individual de muncă / contractului de prestări servicii să nu-şi constituie o societate comercială cu obiect de activitate identic sau asemănător cu cel al societăţii angajatorului, să nu devină asociat sau acţionar într-o asemenea societate ori să-şi asume funcţia de administrator, membru în consiliul de administraţie sau cenzor într-o altă societate comercială cu obiect de activitate identic sau asemănător cu cel al societăţii angajatorului.

(5)
Salariatul / angajatul se obligă că, timp de cel puţin ..... ani de la data încetării contractului individual de muncă sau a contractului de prestări servicii, să păstreze confidenţialitatea informaţiilor, datelor si documentelor cu care a luat contact pe cale directa sau incidentala in cursul executarii acestora.

(6)
În cazul în care salariatul / angajatul, cu intenţie sau din culpă, divulgă informaţii, date sau documente confidenţiale, se obligă să despăgubească societatea corespunzător prejudiciilor pe care i le-a produs.

